**แผนการจัดการเรียนรู้**

กลุ่มสาระการเรียนรู้ภาษาไทย                                                               ชั้นประถมศึกษาปีที่ 6

หน่วยการเรียนรู้ที่ 2 เรื่อง  การเขียนเรื่องจากจินตนาการและสร้างสรรค์

แผนการจัดการเรียนรู้ที่ 1 เรื่อง การเรียนเรื่องจากจินตนาการ เวลา 1 ชั่วโมง

ครูผู้สอน นายภูวดล สว่างการ โรงเรียนวัดสระมะเขือ

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**มาตรฐานการเรียนรู้**

**ท   ๒.๑** ใช้กระบวนการเขียนสื่อสาร  เขียนเรียงความ  ย่อความ  และเขียนเรื่องราวในรูปแบบต่าง ๆ  เขียนรายงานข้อมูลสารสนเทศและรายงานการศึกษาค้นคว้าอย่างมีประสิทธิภาพ

**ตัวชี้วัด**

  ท  ๒.๑ ป.๖/๒  เขียนแผนภาพโครงเรื่อง และแผนภาพความคิดเพื่อใช้พัฒนางานเขียน

  ท  ๒.๑ ป.๖/๘ เขียนเรื่องตามจินตนาการและสร้างสรรค์

**สาระสำคัญ**

   การเขียนแผนภาพโครงเรื่อง จะช่วยให้พัฒนาการเขียนเรื่องตามจินตนาการได้อย่างสร้างสรรค์ และต้องคำนึงถึงมารยาทในการเขียน

**จุดประสงค์การเรียนรู้**

๑.  เขียนแผนภาพโครงเรื่องจากเรื่องที่กำหนดได้

๒.  อธิบายหลักการเขียนเรื่องตามจินตนาการได้

๓.  เขียนเรื่องจากจินตนาการตามหัวข้อที่กำหนดได้

**คุณลักษณะที่พึงประสงค์**

๑.  มีวินัย

           ๒. ใฝ่เรียนรู้

           ๓.  มีความรับผิดชอบ

**สมรรถนะสำคัญของผู้เรียน**

   -    ความสามารถในการสื่อสาร

   -    ความสามารถในการคิด

๑)  ทักษะการวิเคราะห์

             ๒)  ทักษะการประเมิน

**สาระการเรียนรู้**

             การเขียนเรื่องจากจินตนาการ

**กิจกรรมการเรียนรู้**

**ขั้นนำ**

๑. ครูสนทนากับนักเรียนโดยการนำนิทาน  ตำนาน  บทเพลง  ต่าง ๆ มาให้นักเรียนดู  พูดถึงการเขียนเรื่องจากจินตนาการ

๒.  ครูนำบทเพลง  “  หัวใจติดดิน  ของ ต่าย  อรทัย”  ติดบนกระดานให้นักเรียนร่วมกันร้องเพลง  ให้จังหวะเพลง  โดยการเคาะแก้ว

๓.  ครูสนทนากับนักเรียนเกี่ยวกับบทเพลง “หัวใจติดดิน  ของ ต่าย อรทัย”

                -  เพลงนี้แต่งขึ้นมาจากการดำเนินชีวิต คล้ายกับชีวิตจริงไหม

-  การสร้างสถานการณ์เหมือนชีวิตจริงของคนในปัจจุบันไหม

-  นักเรียนฟังแล้วรู้สึกอย่างไร เห็นภาพไหม (เกิดภาพขึ้นใจไหม)

          ๔.   ครูสนทนา คำว่าจินตนาการ   อาจจะสุ่มนักเรียน  ๒-๓  คน  อธิบายคำว่า  “จินตนาการ”

๕.  ครูถามนักเรียนกระตุ้นความคิด

                     -  นักเรียนคิดว่า การจินตนาการเป็นเรื่อง เพ้อฝัน ไร้สาระหรือไม่ เพราะเหตุใด

**ขั้นสอน**

๖.  ครูอธิบายความหมาย  คำว่าจินตนาการ  และสร้างสรรค์  ให้นักเรียนฟังเพื่อสรุปเป็นองค์

ความรู้ให้นักเรียนได้เข้าใจ

“***การเขียนเรื่องตามจินตนาการจะเกิดจากการสร้างจินตนาการเป็นเรื่องราวต่างๆ ของผู้เขียน*”**

๗.  ครูให้นักเรียนร่วมกันวิเคราะห์บทเพลงโดยการเขียนแผนภาพโครงเรื่อง  จากบทเพลง

“หัวใจติดดิน ของ ต่าย อรทัย” เพื่อเป็นแนวทางในการเขียนเรื่องจากจินตนาการ

                             -  ชื่อเรื่อง..............................................................

                             -  ใคร   .................................................................

                             -  ที่ไหน..............................................................

                             -  เมื่อไหร่............................................................

                             -  ปัญหาของเรื่อง......................................................................

                             -  อย่างไร

เหตุการณ์ที่  ๑  .........................................................................

เหตุการณ์ที่  ๒  .........................................................................

เหตุการณ์ที่  ๓  .........................................................................

ผลเป็นอย่างไร    ......................................................................

๘.  ครูให้นักเรียนเข้ากลุ่มและนำเสนอผลการวิเคราะห์การเขียนแผนภาพจากบทเพลง

**ขั้นสรุป**

๙.  ครูและนักเรียนร่วมกันสรุปการวิเคราะห์บทเพลง  “  หัวใจติดดิน  ของ ต่าย  อรทัย”  เพื่อสรุปเป็นแผนผังอีกครั้ง

                             -  ชื่อเพลง หัวใจติดดิน

                             -  ใคร   สาวบ้านนอก

                             -  ที่ไหน ชนบทต่างจังหวัด /ในเมือง /กรุงเทพ

                             -  เมื่อไหร่ เมื่อเรียนจบม.ปลาย

                             -  ปัญหาของเรื่อง ที่บ้านมีฐานะยากจนไม่มีเงินเรียนต่อ

                             -  อย่างไร

เหตุการณ์ที่  ๑  เรียนจบม.ปลายแล้วลาพ่อแม่มาทำงานที่กรุงเทพ

เหตุการณ์ที่  ๒  ทำงานเป็นสาวโรงงาน

เหตุการณ์ที่  ๓  เรียนด้วยในขณะที่ทำงาน

ผลเป็นอย่างไร เรียนจบปริญญาตรี  (ตามความฝัน)

**ข้อคิด**  การเล่าเรียนเป็นสิ่งที่ดีถ้าทุกคนมีความใฝ่รู้  ถึงแม้นจะยากจนแต่ถ้ามุ่งมั่นในการศึกษาความสำเร็จย่อมเกิดได้กับทุกคน และยังใช้หลักในพระพุทธศาสนาในการดำเนินชีวิต (ตามดุลยพินิจของครู)

**สื่อการเรียนรู้**

- ตัวอย่างนิทาน  “หนังสือเล่มเล็ก”

- แผนภูมิเพลง  “  หัวใจติดดิน  ของ ต่าย  อรทัย”

**การวัดและประเมินผล**

|  |  |  |
| --- | --- | --- |
| **วิธีการ** | **เครื่องมือ** | **เกณฑ์** |
| สังเกตพฤติกรรมการทำงานรายบุคคล | แบบสังเกตพฤติกรรมการทำงานรายบุคคล | ระดับคุณภาพ 2 ผ่านเกณฑ์ |
| สังเกตพฤติกรรมการทำงานกลุ่ม | แบบสังเกตพฤติกรรมการทำงานกลุ่ม | ระดับคุณภาพ 2 ผ่านเกณฑ์ |
| สังเกตความมีวินัย และใฝ่เรียนรู้ | แบบประเมินคุณลักษณะอันพึงประสงค์ | ระดับคุณภาพ 2 ผ่านเกณฑ์ |

**สื่อ/แหล่งการเรียนรู้**

**สื่อการเรียนรู้**

-  ตัวอย่างนิทาน “หนังสือเล่มเล็ก”

-  แผนภูมิเพลง “หัวใจติดดิน ของ ต่าย อรทัย”

**แหล่งการเรียนรู้**

- หนังสือภาษาไทย (อจท.)

- ห้องสมุดโรงเรียน